आयोजक गलकोट मेयरकपको फाइनलमा
गलकोट नगरपालिकाको आयोजनामा बिहीबारदेखि सुरु भएको दोश्रो मेयरकप भलिबल प्रतियोगितामा आयोजक टिम गलकोट नगरपालिका फाइनल प्रवेश गरेको छ ।
बागलुङ — गलकोट नगरपालिकाको आयोजनामा बिहीबारदेखि सुरु भएको दोश्रो मेयरकप भलिबल प्रतियोगितामा आयोजक टिम गलकोट नगरपालिका फाइनल प्रवेश गरेको छ ।शुक्रबार भएको सेमिफाइनलमा आयोजक गलकोट नगरपालिका सेतोले २५–१५, १८–२५, २५–१५ र २५–१३ को सेटमा निसीखोला गाउँपालिकालाई पराजित गरेको थियो । गलकोट रातोले जैमिनी नगरपालिकालाई सिधा तीन सेटमा पराजितग गर्‍यो । २५–२१, २५–१२ र २५–२३ को सेटमा गलकोट रातोले जैमिनीलाई पराजित गरेको प्रतियोगिताका संयोजक योगेश भण्डारीले जानकारी दिए ।यसअघि भएको खेलमा सेमिफाइनल प्रवेश गर्न निसीखोला गाउँपालिकाले काठेखोला गाउँपालिकालाई २५–१६, २०–२५ र २५–१६ को सेटमा पराजित गरेको थियो । अर्को खेलमा ताराखोला गाउँपालिकाले बागलुङ नगरपालिकालाई २५–१७, २०–२५ र २५–२२ को सेटमा पराजित गर्‍यो । सेमिफाइनल पुग्दा जैमिनी नगरपालिकाले २५–१७ र २५–२१ को सोझो सेटमा काठेखोला गाउँपालिकालाई पराजित गरेको थियो । खेलमा प्रथम हुनेले १ लाख नगदसहित कप, मेडल र प्रमाणपत्र पाउने छ । दोश्रो हुनेलाई ७५ हजार कप र मेडल तथा प्रमाणपत्र र सान्त्वना दुई टिमलाई २० हजार नगद पुरस्कार प्रदान गरिने खेल व्यवस्थापन समितिका अध्यक्ष तथा जिल्ला भलिबल संघका अध्यक्ष योगेश भण्डारीले जानकारी दिए । 